बिना कनेक्शन के बिजली बिल आने की शिकायत दी
लक्ष्मणगढ़| पंचायतसमिति की साधारण सभा की बैठक सोमवार को प्रधान उर्मिला देवी की अध्यक्षता में आयोजित हुई। इसमें विभिन्न विषयों पर चर्चा हुई। विधायक गोविंदसिंह डोटासरा, एसडीएम संतोष कुमार मीणा, तहसीलदार दमयंती कंवर उपप्रधान मुकेश वर्मा की मौजूदगी में हुई बैठक में बिजली, पेयजल से संबंधित मसले छाए रहे।
सिंगोदड़ा सरपंच महेश ढेवा ने बिना कनेक्शन किये बिना ही ट्यूबवेल का बिजली का बिल आने की शिकायत की, भूमा बड़ा सरपंच बनवारी ढाका ने लम्बित कनेक्शनों का एवं बीमारियों से पशुओं की हो रही मौत का मुद्दा उठाया, माकपा के भोजराज ने खस्ताहाल सड़कों की मरम्मत एवं स्कूलों में खेल मैदान की स्थिति का मुद्दा उठाया। सदस्य जुगल शर्मा सोळा ने गाड़ोदा में कुम्हारों के मौहल्ले में मुख्य नेछवा सड़क पर एकत्रित होने वाले गंदे पानी की समस्या के शीघ्र समाधान की मांग की।
गलतफहमीसे हुई हलकी तकरार : बैठकशुरू होने से पहले सभागार के बाहर एवं अंदर कुछ गैर सदस्यों एवं आमजनों की मौजूदगी पर विधायक ने नियमों एवं शिष्टाचार का हवाला देते हुए सभी गैर सदस्यों एवं जो जनप्रतिनिधि नहीं उनसे बाहर ही रहने की अपील की।सदस्य भोजराज ने बैठक की कार्रवाई शुरू होते ही इस पर आपत्ति की तो विधायक डोटासरा ने इसको स्पष्ट करते हुए उनकी गलतफहमी दूर की।
लक्ष्मणगढ़. पंचायत समिति बैठक में चर्चा में भाग लेते सदस्य, जनप्रतिनिधि अधिकारी।
hin_Deva hin_Deva hin_Deva hin_Deva hin_Deva